2. RAZRED, 29. 4. 2020.

**MATEMATIKA Riješene zadatke poslat ćeš učiteljici.**

* Ponovi tablicu množenja i dijeljenja brojeva koje smo do sada učili.
* Riješi zadatke u udžbeniku, na stranici 63.
* **Slikaj 9., 10., 11., 12. i 13. zadatak i pošalji učiteljici. Provjeri kako si napisao/ napisala odgovore u zadacima gdje je to potrebno- pazi na urednost i pravopis.**

**……………………………………………………….………………………**

**GLAZBENA KULTURA VAŽNO!**

Uz CD Pjevajmo s njima kojeg si dobio/dobila uz udžbenik Moja glazba 2, te uz tekst u tom udžbeniku (str.28), nauči pjevati pjesmu **Pjevala je ptica kos**. Uz pjevanje uvježbaj otkucavanje ritma. Imaš vremena do drugog tjedna, kad će biti provjera.

**………………………………………………………………………………………………**

**HRVATSKI JEZIK Ovo ne treba slati učiteljici.**

Već smo učili mnogo toga o upotrebi velikog početnog slova.

Što sve pišemo velikim početnim slovom? Provjeri jesi li što zaboravio/ zaboravila: velikim početnim slovom pišemo **prvu riječ** u rečenici, imena ljudi, životinja, gradova, država- sve **vlastite** imenice.

Danas proširujemo naučeno i ponavljamo kako pišemo nazive mjesta, ulica i trgova.

Školski uradak 29. IV. 2020.

**Pisanje naziva mjesta, ulica i trgova**

Pročitaj nazive mjesta, ulica i trgova, pa ih prepiši pisanim slovima.

-ZAGREB, OSIJEK, SPLIT

-SESVETSKA SOPNICA, DUGO SELO, SLAVONSKI BROD

- ULICA GRADA VUKOVARA, ULICA MAĆUHICA, ULICA BRAĆE RADIĆ, MAKSIMIRSKA ULICA

-SOPNIČKA ULICA, ULICA ANTE STARČEVIĆA, MOSLAVAČKA ULICA

- TRG BANA JOSIPA JELAČIĆA, CVJETNI TRG, TRG REPUBLIKE HRVATSKE

* Sad provjeri, zbroji bodove i napiši si ocjenu! Pazi : da bi naziv bio točan, moraju biti točno napisane sve riječi u tom nazivu!
* **Z**agreb, **O**sijek, **S**plit, (3 boda)
* **S**esvetska **S**opnica, **D**ugo **S**elo, **S**lavonski **B**rod (3 boda)
* **U**lica grada **V**ukovara, **U**lica maćuhica, **U**lica braće **R**adić, **M**aksimirska ulica (4 boda)
* Sopnička ulica, **Ulica Ante Starčevića**, **Moslavačka ulica** (3 boda)
* **Trg bana Josipa Jelačića**, Cvjetni trg, **Trg Republike Hrvatske** (3 boda)

|  |  |
| --- | --- |
| **BODOVI** | **OCJENA** |
| 0 – 7 | 1 |
| 8 – 9 | 2 |
| 10 -12 | 3 |
| 13- 14 | 4 |
| 15-16 | 5 |

**……………………………………………………………………………………………………..**

**PRIRODA I DRUŠTVO Ovo ne treba slati učiteljici.**

Učili smo o zanimanjima ljudi. Naučili smo da je svako zanimanje važno i potrebno. Znamo i da za svako zanimanje treba imati određeno znanje, završiti školu. U nekim zanimanjima treba imati i poseban alat.

Danas napiši:

**Zanimanja ljudi u nizinsko- brežuljkastom zavičaju 29. IV. 2020.**

Nacrtaj tablicu. Možeš okrenuti bilježnicu da ti stane.

Nastavi kako je započeto. Napiši sve što misliš da je važno.

|  |  |  |  |  |  |
| --- | --- | --- | --- | --- | --- |
| **ZANIMANJE** | VRTLAR | VINOGRADAR | RATAR | STOČAR | VOĆAR |
| **ŠTO RADI?** | -uzgaja povrće u vrtu  -kupus, salata, mrkva, kelj, luk,paprika |  |  |  |  |